rejauldu/bengali-wikipedia huggingface dataset:
খুরশীদা ময়েজউদ্দিন হলেন বাংলাদেশের একজন প্রখ্যাত রাজনীতিবিদ ও ১ম জাতীয় সংসদের ৩০৮ (সংরক্ষিত নারী আসন-৮) আসন থেকে নির্বাচিত জাতীয় সংসদ সদস্য। তিনি ছিলেন বাংলাদেশের প্রথম জাতীয় সংসদে বৃহত্তর ময়মনসিংহ থেকে নির্বাচিত সংরক্ষিত মহিলা আসনের সর্বপ্রথম সংসদ সদস্য।   তথ্যসূত্র    বহিঃসংযোগ   ১ম জাতীয় সংসদ সদস্য তালিকা (বাংলা) - বাংলাদেশ জাতীয় সংসদ সচিবালয় কর্তৃক প্রকাশিত ১ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশী মুসলিম বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:১ম জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  যুদ্ধমন্ত্রী আলাপ ১৬:২৬, ১৬ জুলাই ২০১৭ (ইউটিসি) খোন্দকার আব্দুল্লাহ জাহাঙ্গীর   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা ও উইকিপিডিয়া:উল্লেখযোগ্যতা (শিক্ষায়তনিক ব্যক্তিত্ব) অনুসারে উল্লেখযোগ্যতা প্রশ্নবিদ্ধ। মেরাজ (আলাপ) ০৬:৩২, ১ জুলাই ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থাম্ব|300px|ক্ল্যামটিকে ক্ল্যাপঅ্যাভি অ্যান্টিভাইরাস ইঞ্জিনের উপর ভিত্তি করে তৈরি করা একটি ওপেন সোর্স অ্যান্টিভাইরাস। অ্যান্টিভাইরাস () বলতে সাধারণভাবে কম্পিউটারের ভাইরাস রোধ করার জন্য ব্যবহৃত একধরনের প্রোগ্রাম যা কম্পিউটারের সংরক্ষণ এলাকা বা হার্ডডিস্ক বা যে কোন রিমুভেবল ডিস্ক হতে ভাইরাস সনাক্তকরন, প্রতিরোধ ও প্রতিকার করতে পারে। এছাড়া প্রাণী বা জীবদেহের জন্য ক্ষতিকারক ভাইরাসেরও অ্যান্টিভাইরাস হয়, কিন্তু এদের নাম, ধরন বা কাজ অনুযায়ী আলাদা আলাদা নাম থাকে ফলে বাংলায় অ্যান্টিভাইরাস বলতে কম্পিউটারের জন্য ব্যবহার্য প্রোগ্রামকেই বোঝায়।  বিস্তারিতভাবে বলতে গেলে- অ্যান্টিভাইরাস হলো সেই সফটওয়্যার যা ম্যালওয়্যারের সাথে সম্পৃক্ত সফটওয়্যারকে আপনার কম্পিউটারে অণুপ্রবেশে বাধা প্রদান করে। ম্যালওয়্যারকে আপনার কম্পিউটারে ঢুকতে না দেয়া বা ঠেকানোর অন্যতম ও প্রধান উপায় হলো অ্যান্টিভাইরাস সফটওয়্যার ব্যবহার করা। আপনাকে আগে থেকে জানিয়ে দেয়া আপনার কম্পিউটারে ম্যালওয়্যার ঢুকতে চাইছে। অথবা কোন এক্সটার্নাল স্টোরেজ আপনার পিসি’তে প্রবেশের আগে চেক করে নেয়া স্টোরেজে কোনো প্রকার ক্ষতিকারক সফটওয়্যার আছে কিনা। এভাবে একটি ভালো অ্যান্টিভাইরাস সফটওয়্যার আপনার কম্পিউটারের সেই সাথে আপনার মূল্যবান ডাটার দীর্ঘমেয়াদি সুরক্ষার ব্যবস্থা করে থাকে।  আপনি যদি একজন সতর্ক কম্পিউটার ,ইন্টারনেট ইউজার হয়ে থাকেন তারপরও আপনাকে অ্যান্টিভাইরাস প্রোগাম ব্যবহারের প্রয়োজন আছে। ব্রাউজারের দূর্বলতা, প্লাগইনস, বিভিন্ন প্রকার লেনদেনে, অপারেটিং সিস্টেম প্রভৃতির জন্য অ্যান্টিভাইরাস সফটওয়্যার থাকা প্রয়োজন। আর আপনি যদি অনলাইনে লেনদেন করেন তাহলে আপনার পিসি’তে অ্যান্টিভাইরাস থাকা অবশ্যই প্রয়োজন, এখন অনেক অ্যান্টিভাইরাস সফটওয়্যার লেনদেনের সিকিউরিটি দিয়ে থাকে।  কয়েকটি অ্যান্টিভাইরাস প্রোগ্রামের নাম নিচে দেয়া হল:   রিভ অ্যান্টিভাইরাস  কাসপারস্কি  ম্যাকফি   নরটন  পিসিসিলিন  এভিজি  অ্যাভাস্ট   টীকা ও তথ্যসূত্র     বিষয়শ্রেণী:ধরন অনুযায়ী ইউটিলিটি সফটওয়্যার
সানজিদা আক্তার (জন্ম ২০০১) একজন বাংলাদেশের মহিলা ফুটবলার, যিনি বসুন্ধরা কিংস মহিলা দলের হয়ে এবং বাংলাদেশ মহিলা জাতীয় ফুটবল দলের হয়ে খেলেন। তিনি এটাকিং মিডফিল্ডার, রাইট উইংগার, রাইট উইংব্যাক হিসাবে খেলে থাকেন। তিনি ২০১৫ সালে নেপালে অনুষ্ঠিত এএফসি অনূর্ধ্ব-১৪ মেয়েদের আঞ্চলিক চ্যাম্পিয়নশিপে বাংলাদেশ দলের সদস্য ছিলেন। তিনি ময়মনসিংহের কলসিন্দুর উচ্চ বিদ্যালয় এবং বাংলাদেশ অনূর্ধ্ব-১৭ জাতীয় নারী ফুটবল দলের হয়েও খেলেছেন। তিনি ২০১৭ সালে ঢাকায় অনুষ্ঠিত ২০১৭ এএফসি অনূর্ধ্ব-১৬ মহিলা চ্যাম্পিয়নশিপের বাছাইপর্ব টুর্নামেন্টে গ্রুপ সি-তে বাংলাদেশের হয়ে পাঁচটি ম্যাচ খেলেন। তিনি বাংলাদেশ নারী দলের 'পোস্টার গার্ল' হিসেবে ব্যাপক পরিচিতি পান। এছাড়াও ২০২২ সালের সাফ চ্যাম্পিয়ন বাংলাদেশ নারী দলের হয়েও অনবদ্য পারফরম্যান্স করেন।   প্রাথমিক বছর  সানজিদা আক্তার ২০ মার্চ ২০০১ সালে ময়মনসিংহের ধোবাউড়া উপজেলার কলসিন্দুর গ্রামে জন্মগ্রহণ করেন।   খেলোয়াড়ী জীবন  ২০১১ সালে বঙ্গমাতা শেখ ফজিলাতুন্নেসা মুজিবুর গোল্ড কাপ ফুটবল টুর্নামেন্টের জন্য কলসিন্দুর স্কুলের তৎকালীন শিক্ষক মফিজ উদ্দিন তাকে সবার প্রথমে বাছাই করেন। এরপর ২০১৪ সালে বয়সভিত্তিক জাতীয় অনূর্ধ্ব-১৪ দলে সুযোগ পান। এরপর এএফসি অনূর্ধ্ব-১৬, অলিম্পিক বাছাই, এশিয়ান কাপের বাছাই কাপ, এসএ গেমস, বয়সভিত্তিক সাফ ও জাতীয় দলে খেলেছেন।   আন্তর্জাতিক  আক্তার ২০১৪ সালে ২০১৫ এএফসি অনূর্ধ্ব-১৬ মহিলা চ্যাম্পিয়নশিপের যোগ্যতা - গ্রুপ সি ম্যাচগুলির জন্য বাংলাদেশ অনূর্ধ্ব-১৭ জাতীয় নারী ফুটবল দলের জন্য নির্বাচিত হন। তিনি আবার ২০১৫ সালে নেপালে এএফসি অনূর্ধ্ব-১৪ মেয়েদের আঞ্চলিক চ্যাম্পিয়নশিপ - দক্ষিণ এবং কেন্দ্রীয় খেলেন, যেখানে বাংলাদেশ অনূর্ধ্ব-১৪ বিজয়ী হয়। তিনি ২০১৭ এএফসি অনূর্ধ্ব-১৬ মহিলা চ্যাম্পিয়নশিপের যোগ্যতার ম্যাচগুলিতে খেলেন। তিনি অনূর্ধ্ব-১৭ জাতীয়-এর জন্য ৯ বার এবং ৪টি গোল করেন। গ্রুপ সি বিজয়ী হয়ে, বাংলাদেশ সেপ্টেম্বর ২০১৭ সালে থাইল্যান্ডে ২০১৭ এএফসি অনূর্ধ্ব-১৬ মহিলা চ্যাম্পিয়নশিপের বাছাইপর্বে খেলায় যোগ্যতা অর্জন করে।   সম্মাননা   ক্লাব   বসুন্ধরা কিংস মহিলা  বাংলাদেশ মহিলা ফুটবল লিগ বিজয়ী (১): ২০২০   আন্তর্জাতিক  সাফ মহিলা চ্যাম্পিয়নশিপ চ্যাম্পিয়ন : ২০২২ রানার-আপ : ২০১৬ দক্ষিণ এশীয় গেমস ব্রোঞ্জ : ২০১৬ সাফ অনূর্ধ্ব-১৮ মহিলা চ্যাম্পিয়নশিপ বিজয়ী (১): ২০১৮ বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ বিজয়ী ট্রফি ভাগাভাগি (১): ২০১৯ এএফসি অনূর্ধ্ব-১৪ নারী আঞ্চলিক চ্যাম্পিয়নশিপ – দক্ষিণ এবং কেন্দ্রীয় বিজয়ী : ২০১৫   তথ্যসূত্র    বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী ফুটবলার বিষয়শ্রেণী:বাংলাদেশের আন্তর্জাতিক নারী ফুটবলার বিষয়শ্রেণী:বসুন্ধরা কিংস নারী দলের ফুটবলার বিষয়শ্রেণী:ময়মনসিংহ জেলার ব্যক্তি বিষয়শ্রেণী:নারী ফুটসাল খেলোয়াড় বিষয়শ্রেণী:বসুন্ধরা কিংসের ফুটবলার বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী নারী ক্রীড়াবিদ বিষয়শ্রেণী:ভারতে প্রবাসী নারী ফুটবলার বিষয়শ্রেণী:ভারতে বাংলাদেশী প্রবাসী ক্রীড়াবিদ বিষয়শ্রেণী:ভারতীয় মহিলা লিগের খেলোয়াড় বিষয়শ্রেণী:বাংলাদেশী প্রবাসী নারী ফুটবলার
আওকরা মসজিদ বাংলাদেশের দিনাজপুরে অবস্থিত একটি প্রাচীন মসজিদ। মসজিদটি ১৭৬৬ সালে মীর জালাল বেগ প্রতিষ্ঠা করেন।   অবস্থান  দিনাজপুরে যেসব ঐতিহ্যবাহী পুরনো স্থাপনা রয়েছে তার মধ্যে অন্যতম খানসামা উপজেলার প্রায় ২৫৮ বছরের পুরনো আওকরা মসজিদ। এই ঐতিহ্যবাহী স্থাপনাটি উপজেলার আঙ্গারপাড়া ইউনিয়নের পাকেরহাট গ্রামের সীমান্তে হাসিমপুর এলাকার বুকচিরে বয়ে চলা বেলান নদীর তীরে মির্জার মাঠ নামক স্থানে অবস্থিত।   নামকরণ ও স্থপতির ইতিহাস  এটির নামকরণের পেছনে রয়েছে অলৌকিক ইতিহাস। প্রাচীন এ মসজিদকে ঘিরে প্রচলিত রয়েছে নানা কথা। ‘আওকরা’ শব্দের অর্থ কথা বলা। জনশ্রুতি আছে, এই মসজিদের পাশ দিয়ে হেঁটে যাওয়ার সময় কথা বললে প্রতিধ্বনি হতো। তাই স্থানীয়রা মসজিদটির নাম রাখেন ‘আওকরা’ বা কথা বলার মসজিদ। তবে নির্মাণের সময় মসজিদটি কি নামে পরিচিত ছিল তা স্থানীয়দের কেউ বলতে পারেননি।  জনশ্রুতি আছে এক সময় মসজিদের আশপাশে ছিল মুসলিম জনবসতি। মির্জা লাল বেগ ধর্মপ্রাণ মুসলমানদের কথা ভেবে ১৭৬৬ সালে মসজিদটি নির্মাণ করেন। তৎকালীন সময়ে এখানে নামাজ আদায়ের পাশাপাশি ধর্মীয় আচার-অনুষ্ঠান পালন করা হতো। এর নির্মাণ শৈলী চমৎকার। অভ্যন্তরে তৎকালীন কারুকাজ করা।   তথ্যসূত্র   বিষয়শ্রেণী:দিনাজপুর জেলার প্রত্নতাত্ত্বিক স্থাপনা বিষয়শ্রেণী:দিনাজপুর জেলার মসজিদ
কান এন ভং (জন্ম ১৮৯৯), গ্রেস কান বা গ্রেস সুইট নামেও পরিচিত, একজন চীনা কিণ্ডারগার্টেন শিক্ষাবিদ ছিলেন। তাঁর প্রধান আগ্রহের বিষয় ছিল শিশু মনোবিজ্ঞান।   প্রাথমিক জীবন  শৈশবে কান এন ভং হাংচৌতে মার্কিন ব্যাপটিস্ট মিশনারি রেভারেণ্ড এবং মিসেস উইলিয়াম এস সুইটের পরিবারে যোগ দিয়েছিলেন; বলা হয়েছিল যে, তাঁর পাঁচ বছর বয়সে তাঁকে তাঁর জৈবিক পিতা ৩৫ সেন্টের বিনিময়ে বিক্রি করে দিয়েছিলেন, পিতা আফিমের প্রতি আসক্ত একজন ব্যক্তি ছিলেন  পরে ফিলাডেলফিয়ার রেভারেণ্ড এ ই হ্যারিসকে তাঁর পালক পিতা হিসেবে বর্ণনা করা হয়।  কান এন ভং হাই স্কুল থেকে স্নাতক হন এবং হাংচৌতে আমেরিকান মিশনারি শিক্ষক হেলেন রলিংসের অধীনে কিণ্ডারগার্টেন শিক্ষক হিসেবে প্রশিক্ষণ নেন। তিনি পরে মার্কিন যুক্তরাষ্ট্রের ওবারলিন কলেজে সঙ্গীত ও শিক্ষা গ্রহণ করেন। তিনি ১৯২২ সালে ওবারলিন থেকে স্নাতক হন।   কর্মজীবন  কান এন ভং হাংচৌতে ইউনিয়ন হাই স্কুল কিণ্ডারগার্টেনের সুপারিনটেনডেন্ট ছিলেন। ১৯২৩ সালে, তিনি শানথৌতে একটি ব্যাপটিস্ট মিশনারি কিণ্ডারগার্টেনে পড়াতেন।  ১৯২১ সালে কান এন ভং মিনিয়াপোলিস, সান ফ্রান্সিসকো, ও নিউ ইয়র্ক, এবং অন্যান্য আমেরিকান ও কানাডিয়ান শহরে বক্তৃতা দেন। তিনি শ্রোতাদের বলেছিলেন,- "আমাদের শিশুরা গান গায় এবং খেলায় অংশগ্রহণ করে, ঠিক আপনার দেশের শিশুরা যেমন করে। কিন্তু আমি মনে করি না আমেরিকান শিশুরা সম্ভবত চীনা কিশোরদের মতো তাদের কাজ উপভোগ করতে পারে"। "চীনে এই ধারণাটি এতটাই নতুন যে প্রথমে মায়েরা জানত না এটি থেকে কি তৈরি করতে হবে। এখন শিশুরা দুই ঘন্টা আগে চলে আসে, তারা কিণ্ডারগার্টেনে আসতে খুব আগ্রহী।"   ব্যক্তিগত জীবন  কান এন ভং ১৯২১ সালে কলাম্বিয়া বিশ্ববিদ্যালয়ের একজন চীনা ছাত্রের সাথে বাগদান করেছিলেন। পরে তিনি লরেন্স লিউকে বিয়ে করেন।   তথ্যসূত্র   বিষয়শ্রেণী:মৃত্যুর সাল অনুপস্থিত বিষয়শ্রেণী:১৮৯৯-এ জন্ম বিষয়শ্রেণী:ওবারলিন কলেজের প্রাক্তন শিক্ষার্থী
থাম্ব|একটি অত্যন্ত শৈলীযুক্ত কুনাই, যা প্রায়শই জনপ্রিয় সংস্কৃতিতে চিত্রিত হয়   হল একটি জাপানি হাতিয়ার যা মূলত রাজমিস্ত্রির ট্রোয়েল থেকে উদ্ভূত বলে মনে করা হয়।  দুটি ব্যাপকভাবে স্বীকৃত প্রকার হল ছোট কুনাই (小苦無 শো- কুনাই ) এবং বড় কুনাই (大苦無ডাই-কুনাই )। যদিও একটি মৌলিক হাতিয়ার, কুনাই, একজন মার্শাল আর্ট বিশেষজ্ঞের হাতে, এটি একটি বহু-কার্যকরী অস্ত্র হিসাবে ব্যবহার করা যেতে পারে। কুনাই সাধারণত নিনজার সাথে যুক্ত, যারা এটিকে দেয়ালে গর্ত করতে ব্যবহার করত।   নকশা    আরও দেখুন   হোরি হোরি  শুরিকেন  তন্তো  নিক্ষেপযোগ্য ছুরি  ট্রোয়েল   তথ্যসূত্র    সূত্র    আরও পড়া        বহিঃসংযোগ     বিষয়শ্রেণী:জাপানের অস্ত্র বিষয়শ্রেণী:যান্ত্রিক হাত সরঞ্জাম বিষয়শ্রেণী:বাগান করার সরঞ্জাম বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:নিক্ষেপযোগ্য অস্ত্র বিষয়শ্রেণী:নিনজুৎসু প্রত্নবস্তু বিষয়শ্রেণী:জাপানি মার্শাল আর্ট পরিভাষা
স্টেফানি মারি দেল ভ্যালে ডিয়াজ (জন্ম ৩০ ডিসেম্বর, ১৯৯৬) একজন পুয়ের্তো রিকান সঙ্গীতশিল্পী, মডেল এবং সৌন্দর্যের রানী যিনি মিস ওয়ার্ল্ড ২০১৬ -এর মুকুট পেয়েছিলেন। ১৯৭৫ সালে উইলনেলিয়া মার্সেডের পর তিনি পুয়ের্তো রিকোর দ্বিতীয় মহিলা যিনি মিস ওয়ার্ল্ড খেতাব জিতেন। তিনি এর আগে মিস মুন্ডো ডি পুয়ের্তো রিকো ২০১৬ জিতেছিলেন। তিনি তিনটি ভাষায় কথা বলতে পারেন; স্পেনীয়, ইংরেজি এবং ফরাসি।    তথ্যসূত্র   বিষয়শ্রেণী:মিস ওয়ার্ল্ড বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:মিস পুয়ের্তো রিকো বিজয়ী বিষয়শ্রেণী:পুয়ের্তো রিকান সুন্দরী প্রতিযোগিতা বিজয়ী বিষয়শ্রেণী:পেস বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিস ওয়ার্ল্ড ২০১৬-এর প্রতিনিধি
ক্যাথেটার () চিকিৎসায় ব্যবহৃত এক প্রকার সরু টিউব বা পাইপ যা চিকিৎসাকার্যে ব্যবহারযোগ্য উপাদান দ্বারা তৈরি করা হয়। রোগের চিকিৎসা বা শল্যচিকিৎসার প্রয়োজনে শরীরে ক্যাথেটার প্রবেশ করানোর প্রয়োজন পড়ে। ক্যাথেটার তৈরির উপাদান পরিবর্তনের মাধ্যমে বা ক্যাথেটার উৎপাদনের পদ্ধতি সমন্বয়ের মাধ্যমে বিভিন্ন প্রয়োজনে বিভিন্ন ধরনের ক্যাথেটার তৈরি করা সম্ভব। কার্ডিওভাসকুলার, ইউরোলজিকাল, গ্যাস্ট্রোইন্টেস্টাইনাল, নিউরোভাসকুলার, এবং অপথ্যালমিক প্রয়োজনে বিভিন্ন ধরনের ক্যাথেটার উৎপাদন করার প্রয়োজন হয়।  শরীরের গহ্বর, নালী, বা রক্তবাহিকায় ক্যাথেটার প্রবেশ করানো যেতে পারে। কাজের দিক থেকে শরীর থেকে তরল নিষ্কাশন, তরল বা গ্যাস প্রয়োগ করা, শল্যচিকিৎসার প্রয়োজনে কোনো যন্ত্র বা সরঞ্জাম প্রবেশ করানোসহ বিভিন্ন কাজে ক্যাথেটার ব্যবহৃত হয়। কাজের ধরন অনুযায়ী ক্যাথেটারের ধরনও ভিন্ন হয়। ক্যাথেটার প্রবেশ করানো ‘ক্যাথেটারাইজেশন’ (catheterization) হিসেবে পরিচিত। বেশিরভাগ ক্ষেত্রে ক্যাথেটার হয় সরু ও নমনীয় একটি টিউব যা নরম বা সফট ক্যাথেটার হিসেবে পরিচিত। যদিও প্রয়োজন অনুসারে ক্যাথেটারের নমনীয়তা বিভিন্ন মাত্রার হতে পারে। ক্যাথেটার শরীরের ভেতরে সাময়িক বা স্থায়ীভাবে স্থাপনের প্রয়োজন হতে পারে। এ ধরনের ক্যাথেটারকে ‘অন্তঃস্থ ক্যাথেটার’ (indwelling catheter) বলা যেতে পারে।   আরও দেখুন   ক্যানুলা   তথ্যসূত্র    বহিঃসংযোগ   বিষয়শ্রেণী:চিকিৎসা যন্ত্রপাতি
তোপসিয়া ভারতের পশ্চিমবঙ্গ রাজ্যের পূর্ব কলকাতার একটি এলাকা।   ইতিহাস   ইস্ট ইন্ডিয়া কোম্পানি তাঁদের বসতির আশেপাশের ৩৮ টি গ্রাম থেকে ভাড়া নেওয়ার অধিকার ১৭১৭ সালে মুঘল সম্রাট ফাররুখসিয়ারের কাছ থেকে  লাভ করে।   অর্থনীতি   তোপসিয়া মিরানিয়া গার্ডেনে ই এম বাইপাসের পাশে ফোরাম গ্রুপের অ্যাটমোস্ফিয়ার হল একটি বিলাসবহুল কনডোমিনিয়াম।এটি দু'টি সু-উচ্চু ভবন নিয়ে গঠিত, উভয়ই পর্যন্ত ৪৯৯ ফুট উচ্চতা সহ ৩৯ তল বিশিষ্ট। শীর্ষে দু'টি সু-উচ্চু ভবনের মাঝে দেয়া নামের একটি ভাসমান আকাশ ভাস্কর্য স্থাপিত করা হয়েছে।  শিক্ষা   মনু মেমোরিয়াল স্কুল (বাংলা/উর্দু),  হুদা পাবলিক স্কুল,  দ্য চিলড্রেন'স একাডেমী,  তিলজালা ব্রজনাথ বিদ্যাপীঠ  তথ্যসূত্র  বহিঃসংযোগ  বিষয়শ্রেণী:পূর্ব কলকাতার পাড়া বিষয়শ্রেণী:কলকাতার পাড়া
ওহে শ্যাম হলো ২০১৮ সালের পোড়ামন ২ চলচ্চিত্রে ইমরান মাহমুদুল ও দিলশাদ নাহার কনার গাওয়া একটি গান। গানটি লিখেছেন শাহ আলম সরকার এবং সুর ও সঙ্গীতায়োজন করেছে ইমন সাহা। গানটির জন্য ২০১৯ সালে ইমরান ও কনা শ্রেষ্ঠ গায়ক বিভাগে মেরিল-প্রথম আলো পুরস্কার অর্জন করেন। এটি ২০১৮ সালের ২৫ মে জাজ মাল্টিমিডিয়ার ইউটিউব চ্যানেল প্রকাশ করা হয়।   অভ্যর্থনা  ইউটিউবে গানটি মুক্তির প্রথম ছয়দিনে ১২ লক্ষের অধিক দেখা হয়।  গানটি ৭ কোটিরও বেশিবার ইউটিউবে দেখা হয়েছে।   গানের কৃতিত্ব  ইউটিউবে গানটির আনুষ্ঠানিক সঙ্গীত ভিডিও অনুসারে, গানটির কৃতিত্ব নিম্নে উল্লেখ করা হলো  শিল্পনির্দেশক — সাইফুল শাহীন  প্রযোজনা — জাজ মাল্টিমিডিয়া  নির্বাহী প্রযোজনা — আফরিনা আজিজ  চিত্রগ্রাহক — জয়েশ প্রধান  কালারিস্ট — সুমিতা সরকার  ভিএফএক্স — এডিভিউ স্টুডিওজ  প্রধান সহকারী পরিচালক — এ. রাহিম  নির্মাণ পরবর্তী — মোস্তাকিম সুজন  প্রচার ব্যবস্থাপক — শাকিব সৌকিন   পুরস্কার ও মনোনয়ন   তারিখ পুরস্কার বিভাগ মনোনীত ফলাফল ২৬ এপ্রিল ২০১৯মেরিল-প্রথম আলো পুরস্কার শ্রেষ্ঠ গায়ক ইমরান মাহমুদুল  শ্রেষ্ঠ গায়িকা দিলশাদ নাহার কনা    তথ্যসূত্র    বহিঃসংযোগ     বিষয়শ্রেণী:বাংলা চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:বাংলাদেশী সঙ্গীত বিষয়শ্রেণী:বাউল সঙ্গীত
চূর্ণিকরা () ভারতের কেরালা রাজ্যের এর্নাকুলাম জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে চূর্নিকরা শহরের জনসংখ্যা হল ৩৬,৯৯৮ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে চূর্নিকরা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
বাহমান গবাদি একজন ইরানি চলচ্চিত্রকার, প্রযোজক ও পরিচালক। তিনি কুর্দি জাতিভুক্ত ব্যক্তি। ইরানের চলচ্চিত্র জগতে নতুন ধারার অন্যতম পরিচালক হলেন বাহমান গবাদি।   জীবনী  বাহমান গবাদি ইরানের কুর্দিস্তান প্রদেশের বেনেহ তে জন্মগ্রহণ করেন। ১৯৮১ সালে তার পরিবার কুর্দিশ প্রদেশের রাজধানী সানন্দাজে চলে যায়। গবাদি ইরান ব্রডকাস্টিং কলেজ থেকে চলচ্চিত্র সম্পাদনা নিয়ে বিএ পাশ করেন। শিল্পদুনিয়ায় ফটোগ্রাফির কাজ করার পর তিনি স্বল্প দৈর্ঘ্যের ছবি বানাতে থাকেন। তার তথ্যচিত্র 'লাইফ ইন ফগ' একাধিক পুরস্কার জেতে ও সমাদৃত হয়। 'দ্য উইন্ড উইল ক্যারি আস' সিনেমায় আব্বাস কিয়রোস্তামির সহ পরিচালকের কাজ করেছিলেন তিনি। ২০০০ সালে নিজে মিজ ফিল্ম কোম্পানী স্থাপন করে ইরানের বিভিন্ন জাতিগোষ্ঠী নিয়ে সিনেমা বানাতে থাকেন তিনি। ২০০০ সালে তার তৈরী আ টাইম ফর ড্রাংকেন হর্স, ইরানে প্রথম কুর্দিশ সিনেমা। এটি কান চলচ্চিত্র উৎসবে পুরস্কার জেতে। তার দ্বিতীয় চলচ্চিত্র 'মারুনড ইন ইরাক' (২০০০) শিকাগো আন্তর্জাতিক চলচ্চিত্র উৎসবে স্বর্ণপদক প্রাপ্ত হয়। তৃতীয় চলচ্চিত্র টার্টেলস ক্যান ফ্লাই বার্লিন চলচ্চিত্র উৎসব ও স্যান সেবাস্তিয়ান আন্তর্জাতিক উৎসবে পুরষ্কৃত হয়। ২০০৬ সালে স্যান সেবাস্তিয়ান উৎসবে গবাদির চলচ্চিত্র 'হাফ মুন' গোল্ডেন শেল জেতে। এই সিনেমায় অভিনয় করেন ইরানি অভিনেতা গলশিফতেহ ফারহানি, হাসান পুরশিরাজি ও হেইডেথ তেহরানী। এই চলচ্চিত্রটি ইরান, ফ্রান্স, অস্ট্রেলিয়া, ইরাক দেশগুলির সাথে মিলিত পরিকল্পনায় নির্মিত হয়েছিল।   চলচ্চিত্র  thumb|নোবডি নোউজ এবাউট পারসিয়ান ক্যাটস সিনেমার প্রদর্শনীতে বাহমান গবাদি। স্যান সেবাস্তিয়ান, ২০০৯   Film Date গোলবাজি ১৯৯০  short film এ গ্ল্যান্স  1990  short film এগেইন রেইন উইথ মেলোডি  1995  short film পার্টি  1996  short film লাইক মাদার  1996  short filmগড'স ফিশ  1996  short filmনোতবুক'স কোট  1996  short filmডিং  1996  short filmলাইফ ইন ফগ  1997  short filmThe Pigeon of Nader Flew  1997  short filmটেলিফোন বুথ  1997  short filmএ টাইম ফর ড্রাংকেন হর্স  2000মেরুনড ইন ইরাক  2002ওয়ার ইজ ওভার  2003  short filmডাফ  2003  short filmটার্টেলস ক্যান ফ্লাই  2004হাফ মুন 2006  নো ওয়ান নোজ এবাউট পারসিয়ান ক্যাট 2009  রাইনো সিজন 2012    তথ্যসূত্র   বিষয়শ্রেণী:ইরানি চলচ্চিত্র পরিচালক বিষয়শ্রেণী:ইরানি চিত্রনাট্যকার বিষয়শ্রেণী:ইরানি প্রামাণ্য চিত্র নির্মাতা বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি চলচ্চিত্র অভিনেতা বিষয়শ্রেণী:কুর্দি চলচ্চিত্র পরিচালক
ধীরজলাল হিরাচন্দ আম্বানি (; ২৮ ডিসেম্বর ১৯৩২ – ৬ জুলাই ২০০২), যিনি ধীরুভাই আম্বানি নামেই বেশি খ্যাত, ছিলেন একজন ভারতীয় ব্যবসায়ী। তিনি ১৯৫৮ সালে রিলায়েন্স ইন্ডাস্ট্রিজ প্রতিষ্ঠা করেছিলেন। ১৯৭৭ সালে অম্বাণী রিলায়েন্সকে জনসমক্ষে নিয়ে আসেন। বাণিজ্য ও শিল্পে অবদানের জন্য ২০১৬ সালে তাঁকে ভারতের দ্বিতীয়-সর্বোচ্চ বেসামরিক সম্মাননা পদ্মবিভূষণ প্রদান করা হয়। আম্বানি বাজার হেরফের, কর ফাঁকি ও স্বজনতোষণের বহু অভিযোগের মুখোমুখি হয়েছিলেন।  মা-বাবার পাঁচ সন্তানের মধ্যে আম্বানি ছিলেন তৃতীয়। তাঁর পিতা ছিলেন গ্রামের স্কুলশিক্ষক। ১৭ বছর বয়সে তিনি তার ভাইয়ের সাথে কাজে যোগ দিতে এডেনের ব্রিটিশ উপনিবেশে চলে আসেন। সেখানে তিনি A. Besse & Co.-তে ক্লার্ক হিসেবে তার কর্মজীবন শুরু করেন, যেটি ১৯৫০-এর দশকে সুয়েজের পূর্বের বৃহত্তম  আন্তঃমহাদেশীয় ট্রেডিং ফার্ম ছিল। সেখানে তিনি ট্রেডিং, অ্যাকাউন্টিং এবং অন্যান্য ব্যবসায়িক দক্ষতা শিখেছিলেন। ১৯৫৮ সালে অম্বাণী ভারতে ফিরে আসেন এবং বোম্বেতে (বর্তমানে মুম্বাই) স্থায়ী হন। তিনি ১৯৫০-এর দশকের শেষদিকে মসলার ব্যবসা শুরু করেন, যার নাম তার নতুন উদ্যোগ রিলায়েন্স কমার্শিয়াল কর্পোরেশন। তিনি শীঘ্রই অন্যান্য পণ্যের ব্যবসায়ে প্রসারিত হয়ে উচ্চ মানের পণ্য অফার করার একটি কৌশল অনুসরণ করে এবং তার প্রতিযোগীদের তুলনায় ছোট মুনাফা গ্রহণ করেন। তার ব্যবসা দ্রুত বৃদ্ধি পায়। এরপর অম্বাণী সিন্থেটিক টেক্সটাইলের দিকে মনোযোগ দেন। ১৯৬৬ সালে প্রথম রিলায়েন্স টেক্সটাইল মিল খোলার সাথে সাথে তিনি অনগ্রসর সংহতকরণে প্রথম প্রবেশ করেন। অনগ্রসর একীকরণ এবং বৈচিত্র্যকরণের নীতি অব্যাহত রেখে তিনি ধীরে ধীরে রিলায়েন্সকে একটি পেট্রোকেমিক্যাল কোম্পানির আকার দেন এবং পরে কোম্পানির ব্যবসায় প্লাস্টিক ও বিদ্যুৎ উৎপাদন যোগ করেন। ১৯৭৭ সালে জাতীয়করণকৃত ব্যাঙ্কগুলি তাকে অর্থায়ন করতে অস্বীকার করার পরে আম্বানি রিলায়েন্সকে জনসমক্ষে নিয়ে যান। একটি নড়বড়ে অর্থনীতিতে পরিচালনা করা এবং সরকারি বিধি-বিধান ও আমলাতন্ত্রকে পঙ্গু করার জন্য তার তৎপরতা রাজনৈতিক কারসাজি, দুর্নীতি এবং প্রতিযোগীদের উপর প্রকৌশলী অভিযানের অভিযোগ এনেছিল, কিন্তু কোম্পানির দেওয়া সুদর্শন লভ্যাংশের কারণে রিলায়েন্সের প্রতি বিনিয়োগকারীদের আস্থা অটুট ছিল। আম্বানিকে ভারতের গড় বিনিয়োগকারীর কাছে শেয়ার বাজার পরিচয় করিয়ে দেওয়ার জন্য কৃতিত্ব দেওয়া হয়েছিল। অম্বাণী ১৯৮০-এর দশকের মাঝামাঝি সময়ে তার ছেলে মুকেশ আম্বানি এবং অনিল আম্বানির হাতে কোম্পানির দৈনন্দিন পরিচালনার দায়িত্ব হস্তান্তর করেছিলেন।  তথ্যসূত্র  বিষয়শ্রেণী:ভারতীয় শিল্পপতি বিষয়শ্রেণী:১৯৩২-এ জন্ম বিষয়শ্রেণী:২০০২-এ মৃত্যু বিষয়শ্রেণী:মুম্বইয়ের ব্যবসায়ী বিষয়শ্রেণী:গুজরাতি ব্যক্তি বিষয়শ্রেণী:ভারতীয় হিন্দু বিষয়শ্রেণী:ভারতীয় শতকোটিপতি বিষয়শ্রেণী:আম্বানি পরিবার বিষয়শ্রেণী:বাণিজ্য ও শিল্পে পদ্মবিভূষণ প্রাপক বিষয়শ্রেণী:গুজরাতের ব্যবসায়ী বিষয়শ্রেণী:জুনাগড়ের ব্যক্তি
পোমারা গণহত্যা বলতে ১৯৭১ সালের ১৪ সেপ্টেম্বর বাংলাদেশের চট্টগ্রাম জেলার পোমারা ইউনিয়নের নিরস্ত্র বাঙালি হিন্দুদের হত্যা বোঝায়। পাকিস্তান সেনাবাহিনী পোমরা সংরক্ষিত বনে ১৩ বাঙালি হিন্দুকে জীবন্ত কবর দেয়।   পটভূমি  পোমারা ইউনিয়ন চট্টগ্রাম জেলার রাঙ্গুনিয়া উপজেলাধীন। গণহত্যা সাইটটি গোচরা চৌমোহনী রেলস্টেশন থেকে প্রায় ৫০ মিটার দূরে এবং চট্টগ্রাম থেকে ২৫ কিমি দূরে অবস্থিত। এটি পোমারা সংরক্ষিত বনের ঠিক পাশেই পোমারা উচ্চ বিদ্যালয়ের পিছনে অবস্থিত।   হত্যাকাণ্ড  ১৪ ই সেপ্টেম্বর পাকিস্তান সেনাবাহিনীর একটি 50-60 শক্তিশালী দল মধুরাম তালুকদারপাড়া আক্রমণ করে এবং পুরুষ, মহিলা, শিশু এবং বৃদ্ধদের উপর বর্বর হামলা চালায়। আঠারো গ্রামবাসীকে দড়ির সাথে বেঁধে দেওয়া হয়েছিল এবং পরে তাকে পিটিয়ে মেরে টেনে নিয়ে যাওয়া হয়েছিল পোমরা সংরক্ষিত বনের কাছে সেনা শিবিরে। সেনা অফিসারদের কাছ থেকে মুক্তি পেতে শত শত গ্রামবাসী তাদের সাথে শিবিরে এসেছিলেন। বন্দীদের মধ্যে জ্যেষ্ঠ পাঁচজনকে মৃত অবস্থায় ছেড়ে দেওয়া হয়েছিল। বাকিদের একটি কবর খনন করার জন্য তৈরি করা হয়েছিল যেখানে তাদের জীবন্ত সমাধি দেওয়া হয়েছিল।   ভবিষ্যৎ ফল  কয়েক দিন পরে স্থানীয়রা লাশ উদ্ধার করার চেষ্টা করেছিল, কিন্তু ভারী দুর্গন্ধের কারণে সে আশা ছেড়ে দিয়েছিল। শীঘ্রই গণকবরটি ঝোপঝাড় দিয়ে একাকার হয়ে যায় এবং অঞ্চলটি গবাদি পশুদের জন্য চারণভূমিতে পরিণত হয়। বর্তমানে গণহত্যার জায়গায় মৌসুমী সবজির চাষ হয়।   তথ্যসূত্র   বিষয়শ্রেণী:বাংলাদেশে হত্যাকাণ্ড বিষয়শ্রেণী:১৯৭১-এ বাংলাদেশ বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:বাঙালি হিন্দু গণহত্যা বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:হিন্দু নিপীড়ন বিষয়শ্রেণী:মুসলিমদের দ্বারা নিপীড়ন বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:মুসলিম কর্তৃক হিন্দু নিপীড়ন বিষয়শ্রেণী:১৯৭১-এ গণহত্যা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ।--যুদ্ধমন্ত্রী আলাপ ২৩:৫৫, ৮ আগস্ট ২০১৪ (ইউটিসি) মতিউর রহমান মল্লিক   ([&action=delete}} delete]) – (View AfD)(লগ দেখুন)র  উল্লেখযোগ্যতা? : উল্লেখযোগ্য কবি নন। সাইমুম শিল্পীগোষ্ঠী, কলম, সোনার বাংলা ইত্যাদি মূলধারার কোনো গোষ্ঠী ও পত্রিকা নয়, এগুলো একটা নির্দিষ্ট রাজনীতির চেতনাবাহক, যেটা প্রতিক্রিয়াশীল। মূল ধারার সাহিত্যে তার কোনো অবদান নেই! যে পুরস্কারগুলো পাতায় তুলে ধরা হয়েছে, আহামরি কিছু নয়, ঐ একই রাজনৈতিক জায়গা থেকে পাও্যা।  যে বইগুলোর নাম দেও্যা হয়েছে, একটারও জনপ্রিয়তা নেই। তথ্যসূত্রহীন গদ্যরচনা। যাও একটা দেও্যা হয়েছে, তা ম্রিত। অপসারণযোগ্য পেইজ।--Junipandit (আলাপ) ১০:১৬, ২৬ জুন ২০১৪ (ইউটিসি)   নিবন্ধে কোনো উল্লেখযোগ্য তথ্যসূত্র নেই, তবে দুটো অকার্যকর সংযোগ রয়েছে। এছাড়াও তার সাহিত্যকর্মও আমার কাছে উল্লেখযোগ্য মনে হয় নি। বাংলাসাহিত্য তার উল্লেখযোগ্য অবদান কী রয়েছে এটাও জানা প্রয়োজন! তথ্যসূত্র ব্যতীত নিবন্ধপ্রণেতা (বা যারা সম্পাদনা করেছেন) এতো তথ্য কিভাবে পেলেন! আমার ধারণা এটা অনুরাগী কারো কাজ। তাই উল্লেখযোগ্যতার নীতি অনুযায়ী অপসারণ করা যেতে পারে। বর্তমান অবস্থায় নিবন্ধ অপসারণে আমি । --মহীন রীয়াদ (আলাপ) ১৭:৪৪, ২৯ জুন ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মুসলিম বালিকা উচ্চ বিদ্যালয় ও কলেজ ময়মনসিংহ শহরে অবস্থিত একটি বেসরকারি বালিকা উচ্চ বিদ্যালয় ও কলেজ। এই কলেজটি ১৯১১ সালে প্রতিষ্ঠিত হয়েছিল এবং ১৯৯৫ সাল থেকে প্রতিষ্ঠানটিতে কলেজ শাখা চালু রয়েছে। শহরের কে.সি. রায় রোডে এই শিক্ষাপ্রতিষ্ঠানটির অবস্থান।   ইতিহাস  মুসলিম বালিকা উচ্চ বিদ্যালয় ও কলেজ ময়মনসিংহ শহরের একটি ঐতিহ্যবাহী শিক্ষাপ্রতিষ্ঠান, নারী শিক্ষার এই অগ্রগামী প্রতিষ্ঠানটি ১৯১১ খ্রিষ্টাব্দে মরহুম আলীম উদ্দিন খান প্রদত্ত ১.৫ বিঘা জমির উপর প্রতিষ্ঠিত হলেও বর্তমানে এর পরিধি প্রায় ৫ বিঘায় উন্নিত হয়েছে। ১৯৯৫ খ্রিষ্টাব্দে প্রতিষ্ঠানটিতে কলেজ শাখা চালু করা হয়। মরহুম ড. মালেকা আল রাজী, সুফিয়া খান ও মো: নুরুজ্জামান খান সহ অনেক ব্যক্তির সক্রিয় তত্ত্বাবধানে প্রতিষ্ঠানটি অনবরত উন্নতি লাভ করে।   ভর্তি প্রক্রিয়া  বিদ্যালয় শাখায় সাধারণত জানুয়ারিতে ৬ষ্ঠ শ্রেণি থেকে শিক্ষার্থী ভর্তি করা হয়ে থাকে। উচ্চমাধ্যমিক শ্রেণিতে মাধ্যমিক পরীক্ষার ফলাফল ঘোষণা করার পর শিক্ষার্থী ভর্তি করা হয়ে থাকে।   অনুষদ ও বিভাগ   বিজ্ঞান বিভাগ  মানবিক বিভাগ  ব্যবসায় শিক্ষা বিভাগ   পোশাক   সালোয়ার : সাদা  কামিজ : সাদা  ওড়না : সবুজ  বেল্ট : সাদা  এপ্রন : সাদা   তথ্যসূত্র   বিষয়শ্রেণী:ময়মনসিংহ জেলার বিদ্যালয় বিষয়শ্রেণী:ময়মনসিংহ জেলার মহাবিদ্যালয় বিষয়শ্রেণী:১৯১১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১১-এ ব্রিটিশ ভারতে প্রতিষ্ঠিত